FKD Drnovice

FKD Drnovice je český futbalový klub so sídlom v Drnoviciach. Klub hrá v súčasnosti A skupinu III. triedy okres Vyškov. FKD nadväzuje na klub 1. FK Drnovice, ktorý v roku 2006 skrachoval. 

 Dejiny klubu 
 1932 – Bol založený oddiel Česká sportovní společnost Drnovice. O rok neskôr bolo vybudované ihrisko v Starém Luhu, kde futbalisti pôsobili pätnásť rokov.
 1947 – Klub získal povolenie k výstavbe nového ihriska v zámockej záhrade, t. j. v miestach, kde stojí dodnes, ihrisko však bolo umiestené obrátene než dnešná hracia plocha.
 1955 – 4. 9. bolo slávnostne otvorené nové ihrisko, postupne došlo aj k rozšíreniu hracej plochy a k vybudovaniu ochozov.
 1970 – Bola začatá stavba novej tribúny a priľahlých tenisových kurtov, tiež ihrísk na volejbal.
 1986 – Prvý postup nad krajskú úroveň – účasť v divízii a okamžitý postup do II. ČNL.
 1990 – Víťazstvo v II. ČNL a postup do I. ČNL. V prvej sezóne sa klub udržal s problémami.
 1993 – V poslednom ročníku československých súťaží skončila Gera Drnovice na druhom mieste a postúpila do českej najvyššej súťaže. Obrovský vzostup drnovického futbalu poznamenal aj chod malé dedinky s necelými 2 200 obyvateľmi. Postup z I. B triedy až do najvyššej súťaže je neobvyklý v rámci celej futbalovej Európy. So zvyšovaním futbalovej úrovne začal kvitnúť aj futbalový štadión. Bola zahájená výstavba novej hlavnej tribúny, ktorá bola dokončená o sezónu neskôr.
 Prvoligová premiéra klubu s novým názvom Petra Drnovice sa konala 14. 8. Domáci v nej pred 4 000 divákmi porazili Union Cheb 2:1. Autorom prvého gólu bol R. Kafka.
 1994 – Nástup do druhej sezóny bol katastrofálny. Hneď v prvom kole rekordná prehra na domácom ihrisku od Sparty (0:4), na konci jesene predposledné miesto. Po konci jarného kola bol tím na šiestom mieste, aj zásluhou najlepšieho strelca Radka Druláka.
 1995 – V zápase so Slovenskom v Bratislave sa stáva Radek Drulák prvým reprezentantom Drnovic.
 1996 – Pokračovala modernizácia štadiónu, bola otvorená nová tribúna B.
 1997 – Dňa 5. 4. rekordné ligové víťazstvo nad Bohemians (6:0).
 1997 – Štadión splnil požiadavky futbalového zväzu pri prípadnom postupe do Pohára UEFA. Aj tak sa pokračovalo v zmenách, predovšetkým došlo k úprave interiéru na tribúne B, pripravovala sa inštalácia sedačiek s opierkami v sektore nekrytého priestoru tribúny A a tribúnach C a D, ktoré boli dosiaľ určené na státie. Po všetkých úpravách mala kapacita štadióna činiť 8 000 sediacich divákov.
 1999 – Štadión hostil Majstrovstvá Európy do 16 rokov, odohral sa tu jeden zápas skupiny a semifinále.
 Dňa 19. 8. hostili Drnovice po prvýkrát reprezentačné „áčko“ v zápase so Švajčiarskom (3:0).
 2000 – Dňa 10. 8. prvý zápas európskych pohárov v Drnoviciach. V predkole Pohára UEFA porazili domáci bosniansky klub Budučnost Banoviči 3:0. Domáca remíza 0:0 v prvom kole s TSV 1860 München už na postup nestačila.
 2001 – V posledných dvoch rokoch došlo k zmenám vo vlastníctve. Po páde Chemapolu stály Drnovice nad priepasťou. Klub sa podarilo získať firme Persport, predsedou sa stal znovu Jan Gottwald. V tomto roku bolo na klub uvalené konkurzné riadenie. V priebehu jesene sa podarilo situáciu vyjasniť a klub sa bremena v podobe konkurzného riadenia zbavil.
 Tribúny za oboma bránkami boli osadené sedačkami, celková kapacita drnovického štadiónu je necelých 7 000 miest na sedenie.
 2002 – V tomto roku Drnovice spadli z 1. ligy a kvôli údajným podvodom pri vymieňaní hráčov (Martina Vaniaka, Jozefa Webera a ďalších), boli preradené až do MSFL.
 2003 – Drnovice postúpili hladko do 2. ligy.
 2004 – Postup späť do 1. ligy (spoločne s Mladou Boleslavou).
 2005 – V prvej sezóne po návrate do 1. ligy tím skončil na 9. mieste, ale kvôli finančným problémom zostúpil do 2. ligy.
 2006 – V druhej lige sa Drnovice síce umiestnili na 14. mieste (vďaka lepším vzájomným zápasom so Spartou „B“), zostupu ale neunikli, tím totiž skrachoval a v roku 2006 nehral žiadnu súťaž.
 2007 – Vznikla spoločnosť FKD, o. s., ktorej tím sa prihlásil do IV. A triedy okresu Vyškov.

 Káder 
 Brankári 
 Daniel Brtníček
 Marian Brtníček

 Obrancovia 
 Miroslav Lecián
 Petr Kedzior
 David Slezák
 Petr Matula
 Martin Farkaš
 Štefan Hrubša
 Miroslav Jiříček
 Vladimír Hynšt
 Emil Burian
 Zbyněk Olejníček

 Záložníci 
 Radek Pytela
 Dušan Švanda
 Miroslav Raška
 David Kroutilík
 Michal Slezák
 Michal Jelínek
 Tomáš Kudlička
 Vítězslav Zbořil

 Útočníci 
 Zbyněk Zbořil
 Radek Novotný
 Robert Rogožan
 Petr Sýkora
 Marek Němec
 Jaroslav Trávníček

 1. FK Drnovice 
1. FK Drnovice bol český futbalový klub z juhomoravskej obce Drnovice, ktorý v rokoch 1993 – 2002 a 2004/05 hral 1. ligu, kvôli finančným problémom však zostúpil do 2. ligy a následne celkom skrachoval.

 Historické názvy 
náhľad|250px|Futbalový štadión Drnovice
 1932 Česká sportovní společnost Drnovice
 1948 Sokol Drnovice
 1961 TJ Drnovice
 1989 TJ JZD Drnovice
 1990 TJ Agro Drnovice
 1990 FC Gera Drnovice
 1993 FC Olpran Drnovice
 1993 FC Petra Drnovice
 2000 FK Drnovice
 2003 1. FK Drnovice
 2006 1. FKD
 2007 nový klub: FKD

 Umiestnenie klubu v spoločných československých ligových súťažiach 
 82/83  83/84  84/85  85/86  86/87 87/88  88/89  89/90  90/91  91/92 92/93 1. Liga                    2. Liga                14. 6. 2. 3. Liga          4. 9. 1.     4. Liga         1.          5. Liga       1.            6. Liga   5. 1.              7. Liga 1.                 

 Umiestnenie klubu v českých ligových súťažiach 
 93/94  94/95  95/96  96/97  97/98 98/99  99/00  00/01  01/02  02/03 03/04  04/05  05/06 1. Liga 10. 6. 5. 7. 9.11. 3. 7. 15.   8.  2. Liga                  2.   14. 3. Liga                  1.    

 Medzinárodné pohárové stretnutia 
SezónaSúťažSúperDomaVonkuSpolu2000/01 Pohár UEFA (Kvalifikácia)  20px|Bosna a Hercegovina FK Budućnost Banovići  3:0   1:0   4:0 Pohár UEFA (1. kolo)  20px|Nemecko TSV 1860 München  0:0   0:1   0:1

 Klubové úspechy 
 3. miesto v 1. lige 1999 – 2000
 2× finalista Pohára ČMFS

 Klubové rekordy 
 Najviac ligových štartov: Josef Weber 146
 Najviac ligových gólov: Radek Drulák 50
 Najviac reprezentačných štartov: Radek Drulák 15 (ako hráč Drnovic)
 Najviac reprezentačných gólov: Radek Drulák 6 (ako hráč Drnovic)
 Kráľ ligových strelcov: 2× Radek Drulák, Vítěslav Tuma

 Slávni hráči 
 Radek Drulák

 Externé odkazy 
 Stránky klubu
 Základné informácie o klube na stránkach ČMFS 
 Profil a články na iDnes

Kategória:České futbalové kluby